stanford-oval/wikipedia huggingface dataset:
לגונת ונציה

| --- | --- |

 מידע כללי
 מיקום:  Venice and its Lagoon, Upper Adriatic 
 סוג:  מפרץ 
 מידות
 שטח:  550 קילומטר רבוע
 אורך:  49 קילומטר
 רוחב ממוצע:  13 ק"מ 
 מידע נוסף
 נהר מזין:  Canale Osellino, Naviglio del Brenta, Dese River 
 מדינות באגן הניקוז:  איטליה 
 קואורדינטות:  45°24′47″N 12°17′50″E﻿ / ﻿45.413055555556°N 12.297222222222°E﻿ / 45.413055555556; 12.297222222222
  (למפת ונטו מוגדלת) ונציה ורונה פדובה ויצ'נצה טרוויזו רוביגו קיוג'ה אוסטריה פריולי-ונציה ג'וליה  אמיליה-רומאניה לומברדיה טרנטינו אלטו אדיג'ה  הים האדריאטי לגונת ונציה(למפת ונטו רגילה) ונציה ורונה פדובה ויצ'נצה טרוויזו רוביגו קיוג'ה אוסטריה פריולי-ונציה ג'וליה  אמיליה-רומאניה לומברדיה טרנטינו אלטו אדיג'ה  הים האדריאטי לגונת ונציה
 
תצלום לוויין של הלגונה
לגונת ונציה (באיטלקית: Laguna di Venezia או Laguna Veneta) היא לגונה בצפון הים האדריאטי. במרכז הלגונה נמצאת העיר ונציה, שעל שמה נקראת הלגונה.
גאוגרפיה

לגונת ונציה משתרעת על פני שטח של 550 קמ"ר, בין סילה בצפון לברנטה בדרום. מתוך שטחי הלגונה 8% הם שטחי יבשה, והיתרה שטחי מים. 11% משטחי הלגונה הם שטחי מים בפועל (תעלות) והיתרה, 80% משטחי הלגונה, הם שטחי ביצה מלוחה, המכוסים שכבה נמוכה של מי ים מלוחים. הלגונה היא הביצה הגדולה ביותר באגן הים התיכון. הלגונה מקושרת אל הים האדריאטי בשלוש תעלות העוברות בסמוך לאיונים לידו-סן ניקולו (Lido-San Nicolò), מאלאמוקו (Malamocco) וקיוג'ה (Chioggia). גובה פני הים בלגונה משתנה כתוצאה משינויי הגאות והשפל. במקרים מסוימים עולים מי הלגונה ומציפים את איי הלגונה, תופעה הנקראת "אקווה אלטה" (באיטלקית: "מים גבוהים"). לגונה זו היא שריד היסטורי לסדרה של לגונות שהיו קיימות בעבר לאורך חופי איטליה בין רוונה לטריאסטה.
היסטוריה

בשל ההגנה שסיפקו איי הלגונה לתושביה, החלה התיישבות קבע על האיים החל מהמאה השישית. תושבי האיים היבשים אגרו מי גשמים באמצעות מערכת של בארות, והתפרנסו בעיקר מדיג וממסחר. התיישבות זו התפתחה ולימים הפכה העיר ונציה שבמרכז הלגונה לבירתה של הרפובליקה של ונציה - אימפריה ימית ששלטה במזרח הים התיכון בשלהי ימי הביניים. כיום מהווה הלגונה מרכז תיירות ונכון לראשית המאה ה-21 מבקרים באזור הלגונה למעלה מ-20 מיליון תיירים מדי שנה.
היווצרות הלגונה ושינויים אקולוגיים

הלגונה נוצרה בשלהי עידן הקרח שהסתיים בשנת 3,000 לפנה"ס. עליית מי הים הציפה אזורים נמוכים ושטחים בצפון הים האדריאטי. נהרות האזור ובעיקר נהר הפו הביאו סחף מאזור הרי הדולומיטים. סחף זה הצטבר בסמוך לקו החוף ויצר איונים.
במהלך ימי הביניים גודרו איי הלגונה בלבנים על ידי תושביה, במטרה לאפשר אגירת מי שתייה במרכז האיים והגנה על מי תהום אלה מפני מליחות הלגונה. במהלך המאות ה-16 וה-17 נחפרו תעלות עמוקות כדי לאפשר הגעת אוניות לנמל ונציה ולנמלים סמוכים. תעלות אלה הביאו להעמקת מי הלגונה מחד, וליצירת איים מלאכותיים מאידך (בשפכים שהוצאו מהתעלות שנחפרו). אזורים רבים הסמוכים לעיירה מסטרה יובשו מהים בעת הקמת נמל העיר.
איי הלגונה

האיים העיקריים הם:
| --- | --- |
 ונציה - 5.17 קמ"ר  סנט ארזמו - 3.26 קמ"ר  מוראנו קמ"ר  קיוגויה 0.67 קמ"ר  ג'ודקה 0.59 קמ"ר  מזורבו 0.52 קמ"ר  טורצ'לו 0.44 קמ"ר  סנט'אלנה 0.34 קמ"ר:  לה צ'רטוזה 0.24 קמ"ר  בוראנו 0.21 קמ"ר  טרונקטו 0.18 קמ"ר  סאקה פיזולה 0.18 קמ"ר  סן מיקלה 0.16 קמ"ר  סאקה ססולה 0.16 קמ"ר  סנטה כריסטינה 0.13 קמ"ר  לידו (תוחם את הלגונה ממזרח)
גלריה

מראה מהאוויר
האי טורצ'לו - מבט מהלגונה. כפי שניתן לראות, מרבית שטחי הלגונה הם ביצת מלח רדודה
ראו גם

פרויקט משה
לנגסטוניה

| לנגסטוניה |
| --- | --- |

תקופה
אמצע מיוקן 13–12 מיליון שנה לפני זמננו PreЄ Є O S D C P T J K Pg N     
מיון מדעי
משפחה:: Sebecidae
סוג:: לנגסטוניה
מין:: Langstonia huilensis
שם מדעי
 Langstonia

לנגסטוניה (שם מדעי: Langstonia) הוא סוג נכחד של דמוי-תנין הולך על ארבע שהתקיים באמריקה הדרומית שלפני 13 עד 12 מיליון שנה במשך אמצע המיוקן, כשהמאובנים החלקיים שלו התגלו בקבוצת הונדה (אנ') הסמוכים למדבר תטקואה (אנ') שבקולומביה. הסוג תואר למדע ב-2007 בידי החוקרים אלפרדו פאולילו ועומר לינארס (Paolillo & Linares) והוא קרוי על שם החוקר וון לנגסטון (אנ'), אשר תיאר את המין לראשונה ב-1965, אף שהוא תיאר אותו כשייך לסוג סבכוס.
הלנגסטוניה היה קטן יחסית לדמוי-תנין והגיע לאורך של 2.7 מטרים ולמשקל 50 עד 140 ק"ג בממוצע. במראהו היה דומה לסבכוס או הפריסטיכאמפסוס והיה שונה מהתנינאים המודרניים במבנה גופו המתאים לתנועה יבשתית ובמבנה הלסתות המשופעות והשיניים הקטנות אך המחודדות ששימשו לקריעת בשר, באופן שמזכיר את שיני דרקון הקומודו. ככל הנראה היה ניזון מיונקים או זוחלים קטנים שתפס באמצעות ריצה ממארב.
לילה סווסטה

| --- | --- |
אין תמונה חופשית
 לידה:  28 באוקטובר 1985 (בת 38) ונקובר, קולומביה הבריטית, קנדה 
 מדינה:  קנדה 
 תקופת הפעילות:  מ-2006
 http://www.leelasavasta.com/
 פרופיל ב-IMDb
 
לילה סווסטה (באנגלית: Leela Savasta; נולדה ב-28 באוקטובר 1985) היא שחקנית קנדית. התפרסמה עקב גילום דמותה של טרייסי אן בסדרת המדע הבדיוני האמריקאית "בטלסטאר גלקטיקה".
פילמוגרפיה

| שנה/שנים | שם | דמות | פרטים |
| --- | --- | --- | --- |
| 2006 | חג מולד שחור | קלייר קרוסבי | סרט קולנוע |
| 2006 | A Girl Like Me: The Gwen Araujo Story | צ'יטה אראוחו | סרט טלוויזיה של Lifetime |
| 2007 | Integrity of the Amish | התר | סרט קצר |
| 2007 | Cleaverville | לורה | סרט טלוויזיוני |
| 2007 | Intelligence | לורנה סאלאזאר | 10 פרקים |
| 2008–2009 | בטלסטאר גלקטיקה | טרייסי אן | 6 פרקים |
| 2008 | סטארגייט אטלנטיס | קפטן אלישה ויגה | 2 פרקים |
| 2009 | Knights of Bloodsteel | פילין | 2 פרקים |
| 2009 | אאוריקה | ג'וליה גולדן | 2 פרקים |
| 2009–2010 | Cra$h & Burn | לוסיה סילבה | 13 פרקים |
| 2011 | The Craigslist Killer | ברמנית | סרט טלוויזיוני |
| 2012 | זאת מלחמה | קלי | סרט קולנוע |
| 2014 | Heavenly Match | קאלי | סרט טלוויזיוני |
| 2014 | Hastings Street | מלודי | וידאו ל־DVD |
| 2014 | Joy Ride 3: Roadkill | אליסה רוסאדו | וידאו ל־DVD |
| 2014 | עיניים גדולות | ניצבת | סרט קולנוע |
| 2015 | Santa's Little Helper | טניה | וידאו ל־DVD |
הערות שוליים

↑  A Girl Like Me: The Gwen Araujo Story - myLifetime.com, web.archive.org, ‏2014-10-01
↑  ריאן, אנדרו (2009-11-17). "Just arrived, but Cra$h & Burn looks grimy and dated". The Globe and Mail (בCanadian English). נבדק ב-2021-09-30.
| --- | --- |
בקרת זהויות :  BNE: XX5561857  VIAF: 1145541703596601637   WorldCat (עם VIAF): 1145541703596601637
מארק בלובשטיין

| --- | --- |

 לידה:  20 באפריל 1988 (בן 36) ירוסלבל, ברה"מ 
 הדרגה הגבוהה ביותר:  רב אמן (מ-2004)
 מד כושר מרבי:  2611 (יולי 2011)
 מד כושר נוכחי:  2590 (לא פעיל)
 השכלה:  אוניברסיטת יורק, Newtonbrook Secondary School 
 מדינה:  רוסיה, ישראל, קנדה
 
מארק בלובשטיין (נולד בירוסלבל, ברית המועצות ב-20 באפריל 1988) הוא שחמטאי יהודי-קנדי בדרגת רב אמן.
קורות חיים

מארק בלובשטיין נולד בירוסלבל. אביו היה שחמטאי. כאשר מארק היה בן 5 משפחתו עלתה לישראל. הוא התאמן אצל מרק רודרפר. בשנת 1998 בלובשטיין היה אלוף ישראל לילדים עד גיל 10 ובשנת 1999 אלוף ישראל לנוער עד גיל 12. מאוחר יותר בשנת 1999 המשפחה היגרה לקנדה.
בשנת 2000 בלובשטיין זכה במקום 2–3 באליפות טורונטו. באליפות קנדה בשחמט לנוער בשנת 2000 בלובשטיין זכה במקום השני. בשנת 2001 הוא זכה באליפות קנדה בשחמט לנוער. בשנת 2001 הוענקו לו דרגת אמן בינלאומי והוא הפך לקנדי הצעיר ביותר שזכה בדרגה זו.
הוא התחיל להתאמן אצל אלכסנדר חוזמן ובשנת 2004 הוענקו לו דרגת רב אמן.
בשנת 2005 הוא זכה באליפות קנדה בשחמט לנוער. בשנת 2008 הוא זכה בתחרות שנערכה בבודפשט. בשנת 2008 בלובשטיין חלק מקום 2–3 עם היקארו נקמורה בתחרות שנערכה במונטריאול (זכה יורי שולמן).
בשנת 2010 הוא סיים אוניברסיטת טורונטו והקדיש את עצמו לתחרויות שחמט.
בשנת 2011 הוא הפסיק להשתתף בתחרויות שחמט.
מארק בלובשטיין באולימפיאדת השחמט

בין השנים 2002 ל-2010 השתתף מארק בלובשטיין ב-5 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
| 2002 | עת | קנדה | 2449 | 8 מ-11 | 7+ 2= 2- | 72.7 | 33 קבוצתי, 8 אישי |
| 2004 | 3 | קנדה | 2502 | 8.5 מ-12 | 7+ 3= 2- | 70.8 | 38 קבוצתי, 5 אישי |
| 2006 | 2 | קנדה | 2531 | 7.5 מ-11 | 5+ 5= 1- | 68.2 | 34 קבוצתי, 12 אישי |
| 2008 | 1 | קנדה | 2557 | 5 מ-9 | 4+ 2= 3- | 55.6 | 28 קבוצתי, 69 אישי |
| 2010 | 1 | קנדה | 2583 | 6 מ-11 | 4+ 4= 3- | 54.5 | 37 קבוצתי, 44 אישי |
הערות שוליים

↑  Bluvshtein, Mark - Men's Chess Olympiads, באתר אולימפבייס (באנגלית)
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
לוע-ארי סיצילי

| לוע-ארי סיצילי |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צינוראים
משפחה:: לחכיים
סוג::  לוע-ארי
מין:: לוע-ארי סיצילי
שם מדעי
 Antirrhinum siculum ‏מילר
לֹעַ-אֲרִי סִיצִילִי (שם מדעי: .Antirrhinum siculum Mill) הוא עשב רב-שנתי או בן-שיח זר ונדיר, שפרחיו צהובים בהירים (לא בגווני סגול) בסוג לוע-ארי ממשפחת הלחכיים (בעבר שויך למשפחת הלועניתיים). מין נדיר זה גדל בסדקים של קירות בתים ישנים, חומות וכתלים בעיקר בירושלים וסביבותיה, ברמלה, ביפו ובחיפה. בעבר נצפה גם בתל אביב. שמו מגיע משום דמיון הפרח לפה. באמצעות לחיצה קלה על כותרת הפרח ניתן לפתוח ולסגור אותו, בצורה שמדמה פה. ההבחנה ראו בערך לוע-ארי על שלושת המינים שלו.
מאפיינים

בני שיח (או עשבים רב-שנתיים) שגובהם 15 עד 30 ס"מ.
הגבעולים זקופים וקירחים.
העלים תמימים, אורכם עד 10 ס"מ או יותר, אלה שקרובים לבסיס – נגדיים, ואלה שרחוקים מהבסיס – מסורגים.
התפרחת לרוב אמירית (בקצה הגבעול) לפעמים בצורת שיבולת, לפעמים הפרחים יחידים בחיק העלים.
הפרחים דו-מיניים, צבעם צהוב חיוור עם פסים סגולים על השפה העליונה (בשונה מפרחי לוע-ארי גדול שצבעם לילך או ארגמן).
הגביע בעל 5 אונות שוות כמעט, דמויות אזמל וקצרות מצינור הכותרת. אונות הגביע חדות או חדות כמעט.
הכותרת שאורכה 17 עד 25 מ"מ (30 עד 45 מ"מ בלוע-ארי גדול), מאוחת עלים, דו-שפתנית (בעל 2 שפתיים וצינור ברורים מאוד). לוע הכותרת סגור על ידי קיפולי השפות, בסיסה מורחב בדמות שק. השפה העליונה זקופה, התחתונה מפושקת. במילים אחרות לוע הכותרת חסום על ידי גדול מקומר הצומח מהשפה התחתונה.
האבקנים, 4 במספר, אינם שווים באורכם ומעורים בכותרת.
השחלה עילית עם עמוד שחלה אחד.
הפרי הוא הלקט דמוי ביצה או אגס, קירחים או לא קירחים, בעל 2 מגורות בלתי שוות בעלי זרעים רבים. המגורה האחורית, הגבוה יותר, העליונה נפתחת על ידי עפעף אחד, הקדמית, התחתונה יותרת על ידי 2 עפעפים משוננים.
הזרעים חסרי שפה קרומית.
הפריחה מתחילת פברואר עד תחילת אוקטובר.
בית גדול ותפוצה

לוע-ארי סיצילי נחשב כצמח גר שמקורו מדרום מערב איטליה, סיציליה ומלטה. לפי אתר POWO הוא לא נחשב כצמח זר בישראל. מין נדיר זה גדל בסדקים של קירות בתים ישנים, חומות וכתלים בעיקר בירושלים וסביבותיה, ברמלה, ביפו ובחיפה. הוא לא נמצא בבתי-גידול טבעיים כמו סלעים וצוקים בחלקי הארץ השונים.
הערות שוליים

↑  .Antirrhinum siculum Mill, POWO plants of the World Online. Published on the Internet
1 2 3  לוע-ארי סיצילי, באתר צמחיית ישראל וסביבתה
1 2  נעמי פינברון-דותן, אבינעם דנין, המגדיר לצמחי בר בארץ ישראל, ירושלים: כנה, 1998, עמ' 606-607
↑  מיכאלי זהרי, מגדיר חדש לצמחי ישראל, מהדורה חדשה ומורחבת, תל אביב: עם עובד, 1998, עמ' 411
מארק בליצשטיין

| --- | --- |

מארק בליצשטיין, 1938
 לידה:  2 במרץ 1905 פילדלפיה, ארצות הברית 
 פטירה:  22 בינואר 1964 (בגיל 58) פור-דה-פראנס, צרפת 
 שם לידה:  Marcus Samuel Blitzstein 
 מוקד פעילות:  ארצות הברית 
 תקופת הפעילות:  מ-1926 
 מקום לימודים:  מכון קרטיס למוזיקה, אוניברסיטת פנסילבניה, האוניברסיטה לאמנויות, פילדלפיה 
 סוגה:  אופרה, מוזיקה קלאסית, מחזמר 
 שפה מועדפת:  אנגלית 
 כלי נגינה:  פסנתר 
 פרסים והוקרה:  מלגת גוגנהיים (1940)  פרס האקדמיה האמריקנית לאמנויות ולספרות (1946)  star on Playwrights' Sidewalk 
 פרופיל ב-IMDb
 
מארק בליצשטיין (באנגלית: Marc Blitzstein;‏ 2 במרץ 1905 – 22 בינואר 1964), היה מלחין, מחזאי ופסנתרן יהודי-אמריקאי. נולד בפילדלפיה, פנסילבניה והיה תלמידם של ארנולד שנברג ונדיה בולאנז'ה.
בין יצירותיו ופעילותו היה חבר ב"קבוצת התיאטרון (Group Theater), כתב את האופרות "העריסה תתנדנד" (1937) עם בימוי של אורסון וולס, "התשובה היא לא" (עם לברית משלו), ואת האופרה "רג'ינה" (1949) (על פי המחזה "שועלים קטנים" מאת ליליאן הלמן) עם כוריאוגרפיה של אנה סוקולוב, תרגם והתאים לשפה האנגלית את אופרה בגרוש (1952) של ברטולט ברכט וקורט וייל בכיכובה של לוטה לניה, השלים תרגום והתאמה לאנגלית של "אמא קוראז' וילדיה" של ברכט (את המוזיקה הלחין פאול דסאו), השלים תרגום והתאמה לאנגלית של "עלייתה ונפילתה של העיר מהגוני" מאת ברכט ווייל, הלחין עבור ג'רום רובינס ולהקת בלט העיר ניו יורק את "האורחים" (1949) וחיבר את השירים והלחין את המחזמר "יונו" בעיבוד משותף עם ג'וזף שטיין על פי "יונו והטוס" מאת המחזאי האירי שון או'קייסי (את הכוריאוגרפיה יצרה אגנס דה מיל). חברו הטוב ליאונרד ברנשטיין הקליט את יצירתו Airborne Symphony עם קריינות של אורסון וולס. בליצנשטיין אף הלחין לסרטים, ביניהם - "עיר העמק" ו-"ארץ מולדת".
ב-2 במרץ 1933 נישא בליצשטיין לסופרת אווה גולדבאק, על אף שהיה הומוסקסואל מוצהר. לשניים לא היו ילדים. בהמשך עזב את המפלגה הקומוניסטית האמריקאית שאליה השתייך, וייחס זאת לנטייתו המינית, אשר לא עלתה בקנה אחד עם אידאולוגיית המפלגה. בנוסף, חילופי גבראי בראשות המפלגה שינו את אופייה והביאו לעזיבתם של אינטלקטואלים ואנשי רוח רבים נוספים.
בשנת 1964 הוא נשדד והוכה בפור-דה-פראנס שבמרטיניק על ידי שלושה ספנים פורטוגלים עימם בא במגע מיני. הוא זיהה את תוקפיו, ולאחר שמת מפצעיו השלושה הורשעו בהריגה. שתיים מיצירותיו, ביניהן סאקו וונצטי, הושלמו לאחר מותו על ידי המלחין לאונרד לרמן. ליאונרד ברנשטיין אמר עליו לאחר מותו כי מורשתו "בלתי ניתנת לשיעור".
ב-20 בספטמבר 2005 פורסמה ביו-ביבליוגרפיה אודותיו שכתב לרמן, והיא נחשבת למקיפה מסוגה. בנוסף, בסרטו של טים רובינס "העריסה תתנדנד" ניתנה לדמותו תפקיד נכבד.
יצירותיו

Triple-Sec (1928)
Garrick Gaieties (1930) - revue - contributing composer (revival of Triple-Sec)
The Condemned (1932, unproduced)
Parade (1935) - revue - featured songwriter
The Spanish Earth (1937) - composer with Virgil Thomson
Julius Caesar (1937) - play revival - incidental music composer
Pins and Needles (1937) - revue - contributing bookwriter
The Cradle Will Rock (1938) - musical - composer, lyricist, bookwriter, director, pianist, and actor in the roles of Clerk, First Reporter, and Professor Mamie
Danton's Death (1938) - play revival - incidental music composer
Another Part of the Forest (1946) - play - incidental music composer
Androcles and the Lion (1946) - play revival - incidental music composer
I've Got The Tune (1938) - radio musical
The Cradle Will Rock (1938) revival)
No for an Answer (1941)
Symphony: The Airborne (1946) - symphony - composer
Another Part of the Forest (1946) - play - incidental music
Regina (1949) - opera - composer and orchestrator, librettist
Let's Make an Opera (1950) - special performance - director
King Lear (1950) - play revival - incidental music composer
The Threepenny Opera (1954) - operetta revival - editor of Bertolt Brecht's book and lyrics into English
Reuben, Reuben (1955)
Juno (1959) - musical - composer, lyricist and co-orchestrator
Toys in the Attic (1960) - play - featured songwriter for "French Lessons in Songs" and "Bernier Day"
Tales of Malamud (2 one-act operas): Idiots First (1963, unfinished, completed by Leonard Lehrman, 1973) and The Magic Barrel (1964, unfinished)
Sacco and Vanzetti (1964, unfinished opera, completed by Leonard Lehrman, 2001)
לקריאה נוספת

Eric A. Gordon, Mark the Music: the Life and Work of Marc Blitzstein, St. Martin's Press, 1989 (הספר בקטלוג ULI)
Nadine Hubbs, The Queer Composition of America's Sound: Gay Modernists, American Music, and National Identity, University of California Press, 2004 (הספר בקטלוג ULI)
Leonard Lehrman, Marc Blitzstein: a Bio-Bibliography, Praeger, 2005 (הספר בקטלוג ULI)
Albert Borowitz, Musical Mysteries: from Mozart to John Lennonג'ון לנון, Kent State University Press, 2010 (הספר בקטלוג ULI)
Steven Suskin, Show Tunes: the Songs, Shows, and Careers of Broadway's Major Composers, Oxford University Press, 2010 (הספר בקטלוג ULI)
Howard Pollack, Marc Blitzstein: His Life, His Work, His World, Oxford University Press, 2012 (הספר בקטלוג ULI)
הערות שוליים

↑  Marc Blitzstein, A Bio-Bibliography, ALL GREENWOOD PRODUCTS, 30/9/2005
↑  באנגלית: Cradle Will Rock
| --- | --- |
בקרת זהויות :  NLI: 987007258886605171  PLWABN: 9810655708605606  BIBSYS: 1006668  BNE: XX1505577  BnF: cb138915891 (data)  CiNii: DA10954142  GND: 119380749  ICCU: LO1V148975  ISNI: 0000 0000 8393 0246  LCCN: n85076488  LNB: 000052151  MusicBrainz: 2ddaa9b5-1f3d-4e6a-9f2d-ef87281b5ece  NKC: xx0035327  NLA: 49788157  NTA: 074899155  SNAC: w6x068pr  SUDOC: 27324597X  VIAF: 71577167   WorldCat (עם VIAF): 71577167
ליבה מזערית

בתורת המשחקים,  ליבה מזערית של משחק שיתופי היא פתרון קבוצתי, כלומר קבוצה של חלוקות אפשריות של הרווח בין כל השחקנים.

הליבה המזערית דומה בהגדרתה לליבה, אך בניגוד לליבה היא לעולם אינה ריקה.
\epsilon -ליבה

עבור מספר ממשי  \epsilon \in \mathbb {R}  ומשחק  \ (N;\nu ), ה- \ \epsilon -ליבה מוגדרת להיות קבוצת וקטורי התשלומים הבאה:
 C_{\varepsilon }(N;\nu )=\left\{x\in \mathbb {R} ^{N}:\sum _{i\in N}x_{i}=\nu (N);\quad \sum _{i\in S}x_{i}\geq \nu (S)+\varepsilon ,\forall ~S\subseteq N\right\}

במונחים כלכליים, זוהי קבוצת כל חלוקות הרווח בין השחקנים כך שאף קואליציה לא יכולה לשפר את הרווח שלה על ידי עזיבת הקואליציה של כל השחקנים, אם היא חייבת לשלם קנס של  \epsilon  כאשר היא עוזבת.


המושג הוצג לראשונה על ידי שפלי ושוביק ב-1966
,
והוא מאפשר לבנות סוג של ליבה גם למשחקים בהם הליבה ריקה. הקבוצה היא תמיד פאון (פוליטופ) ועבור  \ \epsilon =0 ה- \ \epsilon -ליבה שווה לליבה.
הליבה המזערית

הליבה המזערית, אשר הוצגה לראשונה על ידי משלר, פלג ושפלי ב-1979
,
מוגדרת להיות  C_{\varepsilon _{0}}(N;\nu ), כאשר  \varepsilon _{0}=\sup \left\{\varepsilon \in \mathbb {R} :C_{\varepsilon }(N;\nu )\neq 0\right\}, כלומר ה- \ \epsilon  הגדול ביותר כך שה- \ \epsilon -ליבה אינה ריקה עבורו. מספר זה מוגדר היטב מכיוון ש- \ \nu  פונקציה חסומה.
הגדרה שקולה היא חיתוך כל ה- \ \epsilon -ליבות הלא ריקות.
כאשר ה- \ \epsilon -ליבה אינה ריקה אז היא מכילה את הגרעינון, ולכן גם הליבה המזערית מכילה את הגרעינון (כחיתוך של  \ \epsilon -ליבות).
לקריאה נוספת

שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
הערות שוליים

↑  Shapley, Lloyd S. & Shubik, M. (1966), "Quasi-cores in a monetary economy with non-convex preferences", Econometrica 34: 805–827, doi:10.2307/1910101
↑  Maschler, M.; Peleg, B. & Shapley, Lloyd S. (1979), "Geometric properties of the kernel, nucleolus, and related solution concepts", Mathematics of Operations Research 4: 303–338, doi:10.1287/moor.4.4.303
מגדל סי אן

| --- | --- |

מגדל סי אן
 מידע כללי
 סוג:  מגדל טלוויזיה, סימן נוף, מגדל תצפית, אטרקציה תיירותית 
 שימוש:  מגדל תקשורת, תצפית ומסעדה
 על שם:  חברת הרכבת הלאומית של קנדה 
 כתובת:  טורונטו
 מיקום:  טורונטו הישנה 
 מדינה:  קנדה קנדה
 בעלים:  חברת קנדה לנדס
 מבקרים בשנה:  1,500,000
 הקמה ובנייה
 תקופת הבנייה:  1973–1976 (כ־3 שנים)
 תאריך פתיחה רשמי:  26 ביוני 1976 
 חומרי בנייה:  בטון, פלדה 
 אדריכל:  ג'ון אנדרוז 
 מידות
 גובה:  553.33 מטר
 קומות:  8 
 קואורדינטות:  43°38′34″N 79°23′14″W﻿ / ﻿43.642752777778°N 79.387147222222°W﻿ / 43.642752777778; -79.387147222222
 www.cntower.ca
  (למפת טורונטו מוגדלת) מגדל סי אן(למפת טורונטו רגילה) מגדל סי אן
 
מגדל סי אן (באנגלית: CN Tower) הוא מגדל תקשורת בטורונטו שבקנדה, המושך אליו כשני מיליון תיירים בשנה, ומהווה אחד מסמלי העיר. הוא ממוקם בחלק הדרומי של רובע הבילויים של טורונטו, וגובהו 553.33 מטר. בהקמתו, ובמשך יותר משלושים שנה, היה המבנה הגבוה בעולם שעמד על תלו ללא תמיכה חיצונית. מאז 2010 הוא נותר המבנה הגבוה ביותר ביבשת אמריקה.
בנייתו של הבניין החלה בשנת 1973 ונמשכה שלוש שנים. ייעודו של המגדל היה לשימוש התקשורת (רדיו וטלוויזיה). האתר הסתבר כרווחי יותר כאטקרציה תיירותית מאשר כמגדל שידור. האותיות CN שבשמו ציינו במקור את ראשי התיבות של חברת הרכבות Canadian National, שיזמה את בניית המגדל בשטח שהיה בבעלותה. ב-1995, עם הפרטת החברה ומכירת המגדל, שונה פירוש ראשי התיבות ל-Canada's National (כלומר, שמו Canada's National Tower - המגדל הלאומי של קנדה) כדי לשמר את השם המקורי.
בראש המגדל נמצאת מסעדה מסתובבת, המסתובבת סיבוב שלם כל שעה ועשר דקות. המסעדה נחשבת למסעדה הגבוהה בעולם. האנטנה שנמצאת בראש הבניין הותקנה באמצעות מסוק. באחת ממרפסות התצפית, בגובה 342 מטרים, ישנה רצפת זכוכית המהווה אטרקציה לתיירים. עלות בנייתו של המגדל 63 מיליון דולר. בסמוך לו נמצא הסקיי דום.
במגדל מצויות 1,776 מדרגות מתכת המגיעות עד גובה של 447 מטרים. מדרגות אלו מיועדות למקרי חירום ואינן פתוחות לציבור, למעט פעמיים בשנה בהן האתר פתוח לאירועי מרוץ מדרגות למטרות צדקה: באביב, בסביבות יום כדור הארץ, באירוע שמארגנת הקרן העולמית לשימור חיות הבר, ובסתיו, באירוע שמארגן סניף טורונטו של ארגון United Way. הזמן הממוצע לטיפוס במדרגות עד בסיס כיפת הרדאר הוא כ-30 דקות, ומהירות הטיפוס הגבוהה ביותר שהושגה היא 7 דקות ו-58 שניות.
לגהורן (תרנגול)

| --- | --- |

 שימושים:  ביצים
 מיון
 משפחה:  פסיוניים
 מין:  תרנגול בנקיבה
 שם מדעי:  Ovis aries
זכר ונקבת לגהורנים בגוונים דומים לזה של תרנגול בנקיבה.
לגהורן הוא גזע של תרנגול שמוצאו בעיר האיטלקית ליבורנו, וממנה גם נגזר שמו (זו צורת ההגייה האנגלית של שם העיר). זהו הגזע הנפוץ ביותר בשימוש תעשיית הביצים בעולם המערבי, בשל תנובת הביצים הגבוהה שלו, העשויה להגיע עד ל-300 ביצים בשנה.
עקב קצב ההטלה הגבוה שלהן, נהוג להשתמש בגזע זה במעבדות הבודקות תהליכי רבייה וגידול עוברים.
תוחלת החיים של גזע הלגהורן היא כ-5 שנים, אולם לאחר כשלוש שנים ישנה ירידה ניכרת בקצב וגודל התטולה. מאחר שבשרן אינו ראוי למאכל, בתעשיית הביצים נהוג להמיתן עם הירידה בתטולה, וזאת משיקולים כלכליים.
היסטוריה

הגזע הובא לארץ ישראל על ידי הטמפלרים בסוף המאה ה-19, והוא החליף עד מהרה את הגזעים המקומיים, בעלי תנובת הביצים הנמוכה יותר.
בישראל כיום

הלגהורן נחשב לגזע התרנגולת הנפוץ והפופולרי בקרב המשקים של לולי המטילות בישראל. בשיאה מגיעה התרנגולת להטלה של 95 אחוזים. משמע, 19 ביצים בכל 20 ימים. לתרנגולת במקור יש עונת הטלה מסוימת, וזאת בניגוד לתהליך שמתרחש בלולים שקיימים כיום בתעשייה, שם ההטלות הן של ביצים שכלל לא הופרו ותחת מקור תאורה, ובכך  מתבטלת תקופת ההטלה הטבעית.
מראה

נוצותיהן של התרנגולות הן בדרך כלל לבנות. עם זאת, יש תרנגולות גם בצבעים אחרים: אדום, שחור עם פסים אדומים, חום בהיר, חום כהה, שחור, צהוב בהיר וכסף. אפרוחים עשויים להיות מנומרים. הגזע ידוע ברגישותו לרעש.
ראו גם

כלוב סוללה
ביצי חופש
לנגסטון יוז

| --- | --- |

 לידה:  1 בפברואר 1902 ג'ופלין, ארצות הברית 
 פטירה:  22 במאי 1967  (בגיל 65) ניו יורק, ארצות הברית 
 מדינה:  ארצות הברית 
 לאום:  אפרו-אמריקאים 
 מקום קבורה:  מרכז שומבורג לחקר התרבות השחורה 
 מקום לימודים:  אוניברסיטת לינקולן, בית הספר להנדסה ולמדע שימושי של קרן פו 
 שפות היצירה:  אנגלית 
 זרם ספרותי:  הארלם רנסאנס, jazz poetry 
 יצירות בולטות:  The Negro Speaks of Rivers 
 תקופת הפעילות:  מ-1926 
 פרסים והוקרה:  פרס אניספילד-וולף (1954)  מדליית ספינגארן (1960)  פרס הארמון  מלגת גוגנהיים  star on Playwrights' Sidewalk 
 
ג'יימס מרסר לנגסטון יוז (באנגלית: James Mercer Langston Hughes‏; 1 בפברואר 1902 – 22 במאי 1967) היה משורר, פעיל חברתי, סופר, מחזאי, ובעל טור אמריקאי. היה אחד מהיוצרים הראשונים של שירת הג'אז. שירי הבלוז, הבלדות והשירים הליריים שלו התפרסמו בשבעה כרכים. יוז ידוע בעיקר כמנהיג הרנסאנס של הארלם. בשנת 1954 זכה בפרס אניספילד-וולף עבור ספרו Simple Takes a Wife.
יוז חיבר את התמליל לאופרה "תמונת רחוב" (אנ'),ע"פי מחזהו של אלמר רייס(1946) למוזיקה של קורט וייל, המוצגת ברחבי העולם עד היום.
יוז תורגם לעברית בידי מתרגמים שונים, ביניהם אברהם שלונסקי, שמעון זנדבנק, דוד קוסלביץ, יהודה ויזן, איריס אליה כהן, רוני סומק, ערן צלגוב, עודד פלד ואחרים.
הערות שוליים

↑  Langston Hughes – poetrans, poetrans.openfox.io
| --- | --- |
בקרת זהויות :  NLI: 987007262874205171  PLWABN: 9810629293505606  BIBSYS: 90053560  BNE: XX1186702  BnF: cb12038569b (data)  CANTIC: a11355803  CiNii: DA0150540X  GND: 118707930  ISNI: 0000 0001 2130 3076  LCCN: n80014956  LNB: 000040227  MusicBrainz: 43a86fa6-d6d4-4fa3-9b8e-575d10787b7a  NDL: 00443967  NKC: jn19990003733  NLA: 35212085  NLK: KAC199613053  NSK: 000030396  NTA: 069155437  RERO: 02-A003388771  SELIBR: 242090  SNAC: w6rn37qn  SUDOC: 028577965  Trove: 867383  VIAF: 44315795   WorldCat (עם VIAF): 44315795 
ערך זה הוא קצרמרבנושא אישים. אתם מוזמנים לתרום לוויקיפדיה ו.